b'\n_START_ARTICLE_\nVelika nagrada Tripolija 1934\n_START_SECTION_\nPred dirko\n_START_PARAGRAPH_\nDirka, ki je potekala pod pravili Formula Libre, je potekala na zelo hitrem cestnem dirkali\xc5\xa1\xc4\x8du Mellaha v Libiji, ki je bila takrat pod italijansko nadvlado. Pred dirko so raz\xc5\xa1irili stezo, hitrim ovinkom pa so dodali robnike. Ker je dirka kot obi\xc4\x8dajno potekala v sodelovanju z dr\xc5\xbeavno loterijo, je bila \xc5\xa1tartna lista dolga, trideset prijavljenih dirka\xc4\x8dev, od katerih jih je \xc5\xa1estindvajset \xc5\xa1tartalo. Zaradi \xc5\xa1kandala na lanski dirki, je bilo sprejetno novo pravilo, po katerem lastnik loterijskega listka s svojim dirka\xc4\x8dem ni mogel priti v stik pred \xc5\xa1tartom. Namre\xc4\x8d dirka\xc4\x8di so \xc5\xbee sedeli v dirkalnikih, ko so zmagovalci loterije lahko iz\xc5\xberebali svojo \xc5\xa1tevilko dirka\xc4\x8da, zmagovalec loterije pa je dobil 7,5 milijona italijanskih Lir._NEWLINE_Officine Alfieri Maserati je za svojega dirka\xc4\x8da, Piera Taruffija, pripravil posebnego razli\xc4\x8dico dirkalnika Maserati 8CM, dvomotorno Sedici Cilindri. Na dirki sta nastopila tudi dva ameri\xc5\xa1ka dirka\xc4\x8da z dikalnikoma Miller, enem na \xc5\xa1tirikolesni pogon in s prostornino motorja 5,0 L, s katerim je dirkal Peter de Paolo in ki je bil uporabljen na dirki Indianapolis 500 1932, ter drugim s prostornino motorja 3722 ccm\xc2\xb3, s katerim je dirkal Lou Moore in ki je bil uporabljen na dirki Indianapolis 500 1933. De Paolov dirkalnik je bil sploh prvi dirkalnik s pogonom na vsa \xc5\xa1tiri kolea na dirkah za Veliko nagrado. Po koncu prostega treninga je skoraj pri\xc5\xa1lo do tr\xc4\x8denja med Achillom Varzijem, ki ni upo\xc4\x8dasnil, in Ren\xc3\xa9jem Dreyfusom, ki ni \xc5\xbeelel obremenjevati dirkalnika Antonia Brivia. Varzi se je uspel izogniti Francozu, toda tr\xc4\x8dil v robnik, pri \xc4\x8demer je po\xc5\xa1kodoval motor. Za dirko so z letalom postali novega.\n_START_SECTION_\nDirka\n_START_PARAGRAPH_\nNa \xc5\xa1tartu je Taruffi s svojim predelanim dirkalnikom Sedici Cilindri prevzel vodstvo in za\xc4\x8del be\xc5\xbeati konkurenci, toda v sedmem krogu je v enem od ovinkov, ki je kasneje postal znan kot Taruffijev ovinkek, prepozno zaviral, tr\xc4\x8dil v ogla\xc5\xa1evalsko tablo za pivo (kasneje mu je pivovarna povrnila stro\xc5\xa1ke nesre\xc4\x8de) in odstopil. S tem je vodstvo prevzel Louis Chiron in ga dr\xc5\xbeal do svojega postanka v boksu za menjavo pnevmatik, ko sta ga prehitela Achille Varzi in Hugh Hamilton. \xc5\xbde kmalu je Chiron uspel prehiteti Hamiltona, ki se je zelo trudil obdr\xc5\xbeati priklju\xc4\x8dek z Mona\xc4\x8danom, a je moral upo\xc4\x8dasniti zaradi okvare uplinja\xc4\x8da, v tridesetem krogu je tudi odstopil._NEWLINE_Deset krogov pred koncem dirke je vodil Varzi, blizu mu je bil Chiron med tem, ko je Guy Moll zaostajal \xc5\xbee ve\xc4\x8d kot minuto. Podobno kot na dirki za Veliko nagrado Monaka, se je mladi al\xc5\xbeirski dirka\xc4\x8d uspel priblo\xc5\xbeati vodilnima, ki sta vozila takti\xc4\x8dno in opazovala en drugega. Nekaj krogov pred ciljem je prehitel Chirona, ki je imel te\xc5\xbeave z nizkim pritiskom olja, in se prebil na drugo mesto. Prav v zadnjem ovinku zadnjega kroga pa je napadel tudi vodinega Varzija, toda veteran se ni pustil presenetiti in ga je zaprl. Scuderia Ferrari je tako osvojila trojno zmago.\n_START_SECTION_\nPo dirki\n_START_PARAGRAPH_\nPo dirki je Moll obto\xc5\xbeil Varzija, da ga je ta v zadnjem ovinku posku\xc5\xa1al izriniti iz steze. Varzi je obranil lansko zmago, tokrat brez obto\xc5\xbeb o dogovorjenem rezultatu.'